हेल्थ-एजुकेशन के नाम पर फंड इकट्ठा करता था; मुफ्ती बोलीं- प्रेस की आजादी पर हमला
Terror Funding Case; Kashmiri Journalist Irfan Mehraj; Kashmiri freelancer journalist; NIA, टेरर फंडिंग मामले में NIA ने सोमवार शाम को श्रीनगर से एक कश्मीरी पत्रकार को गिरफ्तार किया है। पत्रकार का नाम इरफान महराज है, जो घाटी में फ्रीलांसिंग का काम करता है।
टेरर फंडिंग मामले में NIA ने सोमवार शाम को एक और कश्मीरी पत्रकार को गिरफ्तार किया है। पत्रकार का नाम इरफान महराज है, जो घाटी में फ्रीलांसिंग का काम करता है। जानकारी के मुताबिक, इरफान से पूछताछ के बाद उसे दिल्ली ले जाया गया।
वहीं, जम्मू-कश्मीर की पूर्व मुख्यमंत्री महबूबा मुफ्ती ने पत्रकार इरफान के गिरफ्तारी की निंदा की और इसे प्रेस की आजादी पर हमला बताया।
एक हफ्ते में ये दूसरी बार है, जब किसी कश्मीरी पत्रकार को गिरफ्तार किया गया है। इससे पहले NIA ने पुलवामा से एक पत्रकार सरताज अल्ताफ भट को हिरासत में लिया है। वे लोकल न्यूज आउटलेट ग्रोइंग कश्मीर में काम करते हैं।
पत्रकार के लश्कर-हिजबुल जैसे आतंकी संगठनों से संबंध
NIA के मुताबिक, इरफान का संबंध लश्कर-ए-तैयबा और हिजबुल मुजाहिद्दीन जैसे आतंकी संगठन से हैा आरोप है कि वह कुछ NGO, हेल्थ, एजूकेशन में मदद करने के नाम पर लोगों से फंड इकट्ठा करता था और इन आतंकी संगठनों को भेजता था।
आतंकवादी गतिविधियों को बढ़ाने में कर रहा था मदद
NIA अधिकारियों के मुताबिक, NGO और ट्रस्ट सोसाइटी से इकट्ठा किए गए फंड को घाटी में आतंकवादी गतिविधियों को बढ़ावा देने के लिए किया जा रहा था। यह पैसे दिल्ली, जम्मू-कश्मीर और देश के दूसरे राज्यों के रास्ते भेजा जा रहा था। जांच एजेंसी के मुताबिक, ये नॉन गवर्नमेंट आर्गेनाइजेशन भारत की यूनिटी, इंटीग्रिटी, सिक्योरिटी को खराब करने के लिए एक बड़ी साजिश के तहत की गई।
महबूबा मुफ्ती बोलीं- कश्मीर में UAPA कानून का दुरुपयोग हो रहा
महबूबा मुफ्ती ने ट्वीट किया- कश्मीर में ठगों को खुली छूट दी जाती है और इरफान महराज जैसे पत्रकारों को गलत बोलकर अपनी ड्यूटी करने के लिए गिरफ्तार किया जाता है। उन्होंने लिखा कि कश्मीर में UAPA जैसे कानूनों का लगातार दुरुपयोग किया जाता है ताकि यह सुनिश्चित किया जा सके कि यह प्रक्रिया ही सजा बन जाए।
जम्मू-कश्मीर में पत्रकार से गिरफ्तार होने से जुड़ी ये खबरें भी पढ़ें...
जम्मू में पत्रकार और रिसर्चर पर UAPA, देश विरोधी आर्टिकल लिखने और टेरर फंडिग का आरोप, लोकल आतंकियों से भी कनेक्शन
जम्मू की एक अदालत ने देश विरोधी आर्टिकल लिखने को लेकर एक पत्रकार और रिसर्च स्कॉलर पर आरोप तय किए हैं। इन पर गैरकानूनी गतिविधियां रोकथाम अधिनियम (UAPA) के तहत आरोप लगाए गए। एक अधिकारी ने बताया कि NIA एक्ट के तहत नियुक्त किए गए स्पेशल जज अश्विनी कुमार ने गुरुवार को ये आरोप तय किए। पूरी खबर पढ़ें...
जम्मू-कश्मीर में कई लोकेशंस पर NIA की रेड जारी:टेरर फंडिंग केस में पुलवामा से एक पत्रकार हिरासत में
टेरर फंडिंग केस को लेकर नेशनल इन्वेस्टिगेशन एजेंसी (NIA) जम्मू-कश्मीर में कई लोकेशंस पर छापेमारी कर रही है। कुलगाम, पुलवामा, अनंतनाग और शोपियां में संदिग्ध लोगों के घरों की तलाशी ली जा रही है। NIA के साथ पुलिस और CRPF के जवान भी इस ऑपरेशन में शामिल हैं। NIA ने पुलवामा से एक पत्रकार सरताज अल्ताफ भट को हिरासत में लिया है। पूरी खबर पढ़ें...